Krajevna skupnost

Leskovec pri Krškem

**ZAPISNIK**

**3. redne seje sveta KS Leskovec pri Krškem,**

ki je bila v sredo, 13. marca 2019 ob 18. uri v sejni sobi GD v Leskovcu

Predlagani dnevni red:

1. Ugotovitev sklepčnosti in sprejem dnevnega reda;
2. Potrditev zapisnika 2. redne in 2. korespondenčne seje;
3. Prerazporeditev sredstev;
4. Plan dela za leto 2019;
5. Praznik SK in dogodki v letu 2019;
6. Pobude, predlogi in vprašanja;

Prisotni so bili: pred. Jože Olovec, Rudolf Vrščaj, Aleš Ulčnik, Dejan Sevšek, Stanislav Arh, Alojz Kerin, Tatjana Kerin, Jože Radkovič, Anton Mlakar, Ivan Kranjčevič

Odsotni so bili: Gregor Lekše in Jaka Bogovič

**Ad. 1**

**Ugotovitev sklepčnosti in sprejem dnevnega reda**

Predsednik sveta KS Leskovec pri Krškem je ugotovil, da je seja sklepčna, prisotnih je 10 svetnikov od 12-ih.

Po ugotovljeni sklepčnosti in sprejetju dnevnega reda je predsednik začel z vodenjem seje.

**Ad. 2**

**Potrditev zapisnika 2. redne in 2. korespondenčne seje**

Predsednik je svetnike pozval, da podajo pripombe in dopolnitve na zapisnik 2. redne in 2. korespondenčne seje. Svetniki na zapisnik niso imeli pripomb.

Predsednik sveta je zapisnik podal na glasovanje in predlagal naslednji sklep:

**Sklep 2/1**

**Zapisnik 2. redne in 2. korespondenčne seje se sprejme v predlagani obliki.**

Prisotnih 10 svetnikov.

Glasovanje:

ZA: 10, PROTI: 0, NI GLASOVALO: 0

Predlagani sklep je bil soglasno sprejet.

**Ad. 3**

**Prerazporeditev sredstev**

Predsednik je svetnike seznanil, da je bilo potrebno prerazporediti sredstva in sicer iz:

* PP 8075 Upravljanje in vzdrževanje JP v KS, konto 4025 Tekoče vzdrževanje na PP 8078 Upravljanje in vzdrževanje objektov za rekreacijo, konto 4025 Tekoče vzdrževanje v znesku 937,00 €;

Svet KS Leskovec na prerazporeditve sredstev ni imel pripomb.

**Sklep 3/1**

**Svet KS Leskovec pri Krškem sprejeme sklep o prerazporeditvi sredstev v predlagani obliki.**

Prisotnih 10 svetnikov.

Glasovanje:

ZA: 10, PROTI: 0, NI GLASOVALO: 0

Predlagani sklep je bil soglasno sprejet.

**Ad. 4**

**Plan dela za leto 2019**

**Splošni stroški EUR**

|  |  |
| --- | --- |
| Ogrevanje | 500 |
| Elektrika | 480 |
| Komunala | 360 |
| Pošta | 490 |
| Drobni material | 150 |
| Tisk | 600 |
| Voščila (2x) | 340 |
| Kronika | 320 |
| Komunikacije | 480 |
| Spletna stran | 300 |
| Zavarovanje odgovornosti (ceste) | 100 |
| Nepredvideno | 300 |
| **Skupaj** | **4.480** |

**Urejanje okolice in splošna vzdrževanja**

|  |  |
| --- | --- |
| Košnja zelenic | 3.850 |
| Zimska služba | 3.000 |
| Obsekovanje | 1.000 |
| Košnja bankin | 800 |
| Minimalno tekoče vzdrževanje | 1.600 |
| Nepredvideno | 500 |
| **Skupaj** | **10.750** |

**Pogostitve in prazniki**

|  |  |
| --- | --- |
| Pogostitve ob dogodkih KS | 2.520 |
| Drugi str ob dogodkih (pokali, vabila, vodenje, plakete, aranžmaji) | 1.110 |
| Golažijada | 2.500 |
| Pogostitev starostnikov | 300 |
| **Skupaj** | **6.430** |

**Sejnine, nagrade in donacije društvom**

|  |  |
| --- | --- |
| Pet sej KS + nagrada | 3.780 |
| Donacije društvom | 5.000 |
| **Skupaj** | **8.780** |

**Vlaganja KS v letu 2019 – predlog**

|  |  |
| --- | --- |
| Studenček v Gorenji vasi | 300 |
| Obnova igral v Veliki vasi | 1.300 |
| Mreža za nogometne gole v Kobilah | 300 |
| Lovilne mreže v Kobilah | 650 |
| Žlebovi in odtoki v Gaju | 500 |
| Pešpot Vejer | 500 |
| Nadstrešek na avtobusnem postajališču | 700 |
| Ploščad pod uto v Žadovinku | 1.600 |
| Obnova lesene konstrukcije v Žadovinku | 600 |
| Ploščad na igrišču v Venišah | 300 |
| Prenova spletne strani | 850 |
| Odvodnjavanje v Selcah | 3.200 |
| Pešpot Ulce (priprava, jaški in robniki) | 2.100 |
| Bankina v Žadovinku | 400 |
| Sanacija ovinka v Kobilah | 1.320 |
| Cesta v Nemški gori (brez asfalta) | 12.200 |
| Arhiviranje – ureditev arhiva | 1.000 |
| Nabava opreme za prostore | 1.200 |
| Knjiga o Leskovcu – avtorji | 1.000 |

Vsi projekti, ki so v letu 2019 izključeni iz plana gredo v plan za leto 2020.

**V letu 2019 imamo na voljo 729 m² asfaltne mase.** V naslednjih treh letih pa še skupaj 978 m².Predsednik je predlagal, da bi se svet odpovedal nagradam in sejninam, vendar svetniki niso bili za to. Svetniki so iz plana za leto 2019 odstranili Stopnišče v Selcah (350 €), Nabava parkovnih klopi-4 kos (1.100 €) in Javno razsvetljavo na pešpoti Ulce (4.430 €).

**Sklep 4/1**

**Svet KS Leskovec pri Krškem sprejme plan dela za leto 2019 v predlagani obliki.**

Prisotnih 10 svetnikov.

Glasovanje:

ZA: 10, PROTI: 0, NI GLASOVALO: 0

Predlagani sklep je bil soglasno sprejet.

**Ad. 5**

**Praznik KS in dogodki v letu 2019**

Predsednik je svetnike seznanil s prireditvami za krajevni praznik 2019, in sicer: Znani Leskovčani (23. ali 24. maj), Ženski pevski zbor Lastovke – koncert (na svečani seji), Pohod po KS (Kobile) – otvoritev igrišča (11. maj), 5. nogometni turnir v Veliki vasi, Svečana seja (31. maj), Kolesarjenje, Likovna kolonija Kobile, Ritmično plavanje – državno tekmovanje za deklice, Streljanje – dan odprtih vrat, Gasilsko tekmovanje, 5. Župnijski dan (250 €), 5. Golažijada (povabi se občinske svetnike in svetnike KS).

Predlogi za priznanja: PGD Velika vas, Društvo ljubiteljev suhomesnatih dobrot, Parketarstvo Pirc, TIPS d.o.o., KIM d.o.o., Varstveno delovni center (40 let), Anika Antolič

Častni krajani: Arh Dušan, Arh Jože in Arh Ladislav

Predsednik je pozval svetnike, da v tem tednu podajo predloge za priznanja.

**Ad. 6**

**Pobude in predlogi**

* Ureditev okolice PGD – Eko otok je potrebno prestaviti, svetniki pa predlagajo, da se ga odstrani iz območja Gasilskega doma Leskovec.

**Sklep 6/1**

**Svet KS Leskovec pri Krškem sprejme sklep, da se eko otok odstrani iz zemljišča pred gasilskim domom Leskovec.**

Prisotnih 10 svetnikov.

Glasovanje:

ZA: 10, PROTI: 0, NI GLASOVALO: 0

Predlagani sklep je bil soglasno sprejet.

* Predsednik je svetnike seznanil, da je bil narejen pisni dogovor z g. Možganom.

Namen sestanka: Razjasnitev zapletov v zvezi z načrtovano prenovo vozišča v Venišah (odcep Bizjak) in ureditev zemljiško knjižnih razmerij.

Lastnik zemljišča je podal naslednje zahteve oziroma pričakovanja, in sicer:

* Menjava zemljišč ob cesti JP1 693822 vključno z zemljiščem pri križišču cest v Venišah pri domačiji Avguštin.
* Dejanska omejitev motornega prometa na delu ceste JP1 693822 od križišča »Avguštin« do priključka na JP2 693831. Promet naj bo dovoljen samo za pešce, kolesarje in lastnike parcel.
* Izvedba nasipa in izvedba odvodnjavanja kot zaščita gospodarskih zgradb in travnika v neposredni bližini.
* Postavitev mejnikov na zemljišču v bližini naselja Zajčki (parc.št. 5/83 k.o. Leskovec). Mejniki so bili odstranjeni kot posledica izvedenih vzdrževalnih del na cesti 693825 Zajčki-Gmajna.
* Izvesti gradbena dela (neposredno ob domačiji) po projektu oziroma vgraditi ob robu vozišča vsaj robnike.
* Ograja ob cesti JP2 693831 (domačija Rabzelj) naj se postavi na katastrsko mejo (zemljišče naj se ohrani kot javno dobro do večje zgradbe).
* Medsebojna menjava zemljišč (občina-Možgan) na vseh spornih oziroma željenih površinah vključno ob glavni prometnici Leskovec-Velika vas (191141) in ureditev zemljiškoknjižnih razmerij.
* Dokončna ureditev oziroma izvedba del na JP1 693824 (ureditev naj bo primerljiva na primer z ureditvijo v naselju Velika vas…).
* Odškodnina za zgrajeno infrastrukturo na zemljišču, ki je oziroma ostane v lasti pobudnika.
* Prestavitev trafo postaje tako kot je bilo dogovorjeno ob začasni postavitvi.

Zapisano v točkah 1 do vključno 7 naj bo realizirano v razumnem roku. Takoj, ko bodo zadeve v teh osmih točkah realizirane, bodo podani pogoji oziroma ne bo več zadržkov, s strani pobudnika oziroma lastnika za nemoteno izvedbo načrtovanih del.

Točke 8, 9 in 10, se po izjavi lastnika, lahko odložijo in se rešujejo naknadno.

Prisotna svetnika in predsednik sveta KS se strinjajo s podanim zaključkom in ne vidijo nobenih zadržkov za pričetek ustreznih postopkov. Zadeva je odprta že od leta 2011 in posledično omejuje vzdrževanje in načrtovano prenovo infrastrukturo v tem delu naselja in kasneje tudi na glavni prometnici Leskovec-Velika vas, ki je v načrtih prenove v letu 2020 (2021).

Od občine oziroma pristojnih na občini pričakujemo, da se aktivno vključijo v razreševanje zapisanih točk s ciljem, da pridemo do razrešitve in končanja nesporazumov v zvezi z navedenimi zemljiškoknjižnimi razmerji in (ne)izvedenimi deli, hkrati pa se pričakuje realizacija doslej že doseženih medsebojnih dogovorov.

**Sklep 6/2**

**Svet KS Leskovec pri Krškem potrdi zapis sestanka z g. Možganom v predlagani obliki.**

Prisotnih 10 svetnikov.

Glasovanje:

ZA: 10, PROTI: 0, NI GLASOVALO: 0

* Predsednik je povedal, da se prodaja zemljišče zraven gasilskega doma v Leskovcu ter, da je krajevna skupnost zainteresirana za odkup le tega. Svetnike pozove, da podajo predloge kaj bi se naredilo na omenjenem zemljišču.
* Izvedlo se bo spomladansko čiščenje okolja 18. aprila 2019. Očistilo bi se dolino Vejer, Grebenčevo ulico, pri gradu v Leskovcu.
* Izveden je bil javni razpis za košnjo zelenic, kjer je bil najcenejši ponudnik HPG Brežice. KS ne sprejme najugodnejšega ponudnika, zato se izvede ponovni razpis.
* Svetniki so opozorili na nepravilno odvodnjavanje Pod Goro, kjer je odvodnjavanje speljano na cesto. Podjetje Kostak mora popraviti nepravilno speljano odvodnjavanje.
* Pri polaganju asfalta v Selcah je prišlo do nepravilne postavitve muld, saj so speljane na parcelo g. Arh Zvoneta.
* Struga potoka v Veliki vasi – pošlje se vljudnostni dopis na Arso, da naj kosijo strugo potoka vsaj 1x letno. Skliče pa se tudi sestanek z go. Špiler, Kotar in predstavniki krajevne skupnosti.
* Na občino se pošlje predlog za kategorizacijo ceste v Libelju do domačije Vizlar (trenutno je tam 7 vikendov in 1 hiša v gradnji).
* V prostorih gasilskega doma Leskovec je prost še en prostor za društva. Predlog je, da bi bil prostor namenjen za tri društva (Aktiv kmečkih žena, Občinska zveza čebelarjev Krško, …).
* V Venišah pri domačiji Avguštin se izliva fekalna kanalizacija.

Predsednik se je zahvalil svetnikom za sodelovanje ter končal sejo.

Seja je bila končana ob 20.15 uri.

Zapisala:

Aleksandra Brodnik

Strokovna sodelavka VII/1 za KS

Predsednik sveta KS Leskovec pri Krškem

Olovec Jože

Leskovec pri Krškem, 13. 3. 2019